เรื่องร้องเรียน (ถนน,ร้องเรียน,ต้นไม้,สอบถาม,ความปลอดภัย) วันที่ 2023-10-06 03:59:33 — แขวงดินแดง เขตดินแดง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660042144

ขอให้ปรับปรุงการให้บริการของเจ้าหน้าที่ที่ดูแลรับผิดชอบอุทยานเบญจสิริ หรือ สวนเบญจสิริ ที่ตั้งอยู่ระหว่างซอยสุขุมวิท 22 - 24 แขวงคลองตัน เขตคลองเตย กรุงเทพมหานคร จุดสังเกตใกล้ BTS พร้อมพงษ์และใกล้กับห้างสรรพสินค้าเอ็มโพเรียม เนื่องจากเมื่อวันที่ 3 ตุลาคม 2566 เวลาประมาณเกือบ 22.00 น. ผู้ร้องใช้รถยนต์ (ไม่ระบุว่าเป็นรถยนต์ประเภทใด) สัญจรผ่านถนนภายในซอยบริเวณอุทยานเบญจสิริ หรือ สวนเบญจสิริ โดยได้เจออุบัติเหตุต้นไม้ที่อยู่ในเขตของอุทยานฯ ได้ล้มลงมาจำนวนหลายต้นซึ่งล้มลงมาก่อนที่ผู้ร้องจะไปถึงบริเวณดังกล่าวหรืออยู่ในช่วงจังหวะที่ต้นไม้กำลังล้มและบริเวณนั้นมีความมืดพอสมควร ทำให้รถของผู้ร้องได้รับความเสียหายฝากระโปรงรถกับกระจกเป็นรอยขีดข่วนจากกิ่งไม้ และขณะนั้นเจ้าหน้าที่ก็ไม่ได้มีวางกรวยแต่อย่างใด ซึ่งต้นไม้นั้นทางหน่วยงานกรุงเทพมหานครเป็นผู้ดูแลและผู้ที่รับผิดชอบเป็นของกรมอุทยาน แต่เจ้าหน้าที่ที่ดูแลรับผิดชอบอุทยานเบญจสิริ หรือ สวนเบญจสิริไม่มีการติดต่อหาผู้ร้องเพื่อสอบถามในเรื่องการรับผิดชอบหรือแสดงให้เห็นถึงความเป็นห่วงแต่อย่างใด ทั้งที่ผู้ร้องได้ให้หมายเลขโทรศัพท์กับเจ้าหน้าที่เพศหญิง (ไม่ทราบชื่อ) ไปแล้วแต่จนถึงปัจจุบัน (วันที่ 6 ตุลาคม 2566) ก็ยังไม่มีเจ้าหน้าที่ของอุทยานฯ ติดต่อหาผู้ร้อง เบื้องต้นผู้ร้องได้ติดต่อหน่วยงานของกรุงเทพมหานครและได้ให้บริษัทประกันภัยรถยนต์เป็นผู้ดำเนินการเรียบร้อยแล้วเพราะรถยนต์ของผู้ร้องประกันรถยนต์ ชั้น 1 และได้มีการติดต่อแจ้งความที่สถานีตำรวจแล้ว จากกรณีดังกล่าวผู้ร้องมองว่าเจ้าหน้าที่ไม่มีความรับผิดชอบและทำให้ผู้ร้องไม่ได้รับความพึงพอใจ จึงประสงค์ให้หน่วยงานที่เกี่ยวข้องปรับปรุงการให้บริการของเจ้าหน้าที่ที่ดูแลรับผิดชอบอุทยานเบญจสิริ หรือ สวนเบญจสิริ 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata